Det årlige brug af træpiller afhænger af flere faktorer, men bor du i et hus på 150 m2 og har træpiller som primær varmekilde, så vil du gennemsnitligt skulle bruge 4,5 tons træpiller om året. Hvis træpillerne bruges som supplerende varmekilde, så vil du derimod skulle bruge omkring 1-2 paller af 900 kg årligt.
Dit årlige forbrug af træpiller afhænger dog af mange forskellige faktorer såsom:
Størrelsen på huset.
Hvor meget varme du vil have i dit hjem.
Om træpilleovnen eller -fyret er den primære varmekilde eller en sekundær varmekilde.
Hvor godt isoleret dit hjem er.
Hvor god brændværdien er i dine træpiller.